pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัด พม. ชื่นชมชายชรารายหนึ่ง ที่เดินทางมาร่วมพิธีวางดอกไม้จันทน์ แต่ไม่มีเงินซื้อรองเท้าคัทชูใส่
วันจันทร์ที่ 30 ตุลาคม 2560
รองปลัด พม. ชื่นชมชายชรารายหนึ่ง ที่เดินทางมาร่วมพิธีวางดอกไม้จันทน์ แต่ไม่มีเงินซื้อรองเท้าคัทชูใส่
รองปลัด พม. ชื่นชมชายชรารายหนึ่ง ที่เดินทางมาร่วมพิธีวางดอกไม้จันทน์ แต่ไม่มีเงินซื้อรองเท้าคัทชูใส่ จึงยอมเสียสละตัดรองเท้าบูทที่ใช้ใส่ประกอบอาชีพทําไร่ทํานา และนํามาสวมใส่เข้าร่วมพิธีเพื่อความเรียบร้อย ที่ จ.ชัยภูมิ
วันนี้ (27 ต.ค. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า นางไพรวรรณ พลวัน รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 741/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นางไพรวรรณ กล่าวว่า จากกรณีชายชรารายหนึ่ง เดินทางมาร่วมพิธีวางดอกไม้จันทน์ แต่มีฐานะยาจน ไม่มีเงินซื้อรองเท้าคัทชูใส่ จึงยอมเสียสละตัดรองเท้าบูทที่ใช้ใส่ประกอบอาชีพทําไร่ทํานา และนํามาสวมใส่เข้าร่วมพิธี เพื่อความเรียบร้อย เป็นที่ซาบซึ้งในความมุ่งมั่นต่อผู้ที่พบเห็นเป็นอย่างมาก ที่อําเภอหนองบัวแดง จังหวัดชัยภูมิ นั้น ตนขอชื่นชมในความมุ่งมั่นตั้งใจที่เดินทางไปร่วมพิธีวางดอกไม้จันทน์ ในงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ถึงแม้จะมีอุปสรรคแต่ไม่ย่อท้อ นับเป็นตัวอย่างที่ดีแก่ประชาชน ทั้งนี้ ตนได้กําชับให้พัฒนาสังคมและความมั่นคงของมนุษย์จังหวัดชัยภูมิ (พมจ.ชัยภูมิ) พร้อมหน่วยงาน ที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของชายชราดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุ พร้อมมอบสิ่งของเครื่องใช้ที่จําเป็น อีกทั้ง ประสานหน่วยงานที่เกี่ยวข้องในพื้นที่ช่วยเหลือและให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อพัฒนาคุณภาพชีวิตที่ดีในระยะยาวต่อไป
รัฐบาลไทย-ข่าวทำเนียบรัฐบาล-สธ. ร่วมรณรงค์ “ทำความดีด้วยหัวใจ ลดภัยสิ่งแวดล้อม”
วันอังคารที่ 5 มีนาคม 2562
สธ. ร่วมรณรงค์ “ทําความดีด้วยหัวใจ ลดภัยสิ่งแวดล้อม”
กระทรวงสาธารณสุข ร่วมรณรงค์ “ทําความดีด้วยหัวใจ ลดภัยสิ่งแวดล้อม” ให้บุคลากรในสังกัด ลดใช้ถุงและแก้วน้ําพลาสติก งดใช้โฟมบรรจุอาหาร และคัดแยกขยะมูลฝอย
กระทรวงสาธารณสุข ร่วมรณรงค์ “ทําความดีด้วยหัวใจ ลดภัยสิ่งแวดล้อม” ให้บุคลากรในสังกัด ลดใช้ถุงและแก้วน้ําพลาสติก งดใช้โฟมบรรจุอาหาร และคัดแยกขยะมูลฝอย
วันนี้ (5 มีนาคม 2562) ที่ สํานักงานปลัดกระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ร่วมจัดกิจกรรมรณรงค์ เสริมสร้างความรู้ความเข้าใจให้กับบุคลากรในสังกัด ภายใต้โครงการ "ทําความดีด้วยหัวใจ ลดภัยสิ่งแวดล้อม" มี 5 กิจกรรมประกอบด้วย 1.กิจกรรมมาตรการลด และคัดแยกขยะมูลฝอยในหน่วยงานภาครัฐ 2.กิจกรรมรณรงค์ ทําความดี ด้วยหัวใจ ลดรับ ลดให้ ลดใช้ถุงพลาสติก 3.กิจกรรมการลดใช้ถุงพลาสติกหูหิ้วและงดใช้โฟมบรรจุอาหารในพื้นที่อุทยานแห่งชาติ 4.กิจกรรมทําความดีด้วยหัวใจงดการใช้พลาสติกและโฟมในสวนสัตว์ และ5.กิจกรรมการจัดการขยะบกสู่ทะเล ในพื้นที่ 24 จังหวัดชายทะเล
นายแพทย์สุขุม กล่าวต่อว่า สําหรับกิจกรรมที่จัดขึ้นในวันนี้เน้นมาตรการลด และคัดแยกขยะมูลฝอยในหน่วยงานของตนเอง ปรับเปลี่ยนพฤติกรรม ลดใช้ถุงพลาสติก แก้วน้ําพลาสติกที่ใช้ครั้งเดียวทิ้ง งดใช้กล่องโฟมบรรจุอาหาร และให้ความรู้เกี่ยวกับประเภทขยะต่าง ๆ เพื่อจะได้คัดแยกแล้วทิ้งได้ถูกต้อง ซึ่งที่ผ่านมาสํานักงานปลัดกระทรวงสาธารณสุข และทุกกรมในสังกัด ได้ดําเนินการจัดกิจกรรมสร้างแรงจูงใจลดใช้พลาสติกให้กับเจ้าหน้าที่ เช่น การนําปิ่นโตมาใส่อาหาร หรือนํากระบอกน้ํามาใส่ ชา กาแฟ ฯลฯ แทนบรรจุภัณฑ์ที่ใช้แล้วทิ้ง จะได้รับส่วนลดจากร้านค้า ส่วนกิจกรรมส่งเสริมการทิ้งขยะ ได้จัดทําถังขยะไว้ 4 ประเภท คือ 1.ขยะทั่วไป สําหรับทิ้งถุงพลาสติก เศษกระดาษ กล่องที่เปื้อนเศษอาหาร ฯลฯ 2.ขยะเปียก สําหรับทิ้งเศษอาหาร เปลือกผลไม้ เศษผัก เศษเนื้อสัตว์ ฯลฯ 3.ขยะรีไซเคิล สําหรับ ขวดแก้ว ขวดพลาสติก โลหะ ฯลฯ และ4.ขยะอันตราย สําหรับทิ้งหลอดไฟ ถ่านไฟฉาย กระป๋องสเปรย์ ภาชนะใส่น้ํายาทําความสะอาด ฯลฯ วางตามจุดต่างๆ ทั่วทั้งบริเวณในกระทรวง หากทุกคนทิ้งถูกต้อง ถูกประเภท ก็จะสามารถลดเวลาในการคัดแยก และนําไปกําจัดได้ถูกวิธี ส่วนขยะที่นําไปรีไซเคิลได้ ก็สามารถนําไปสร้างมูลค่าเป็นชิ้นงาน และนวัตกรรมต่างๆ หรือขายสร้างรายได้ ซึ่งผลตอบรับเป็นที่น่าพอใจมาก
“ขอให้เจ้าหน้าที่ในสังกัดกระทรวงสาธารณสุขทั่วประเทศ ร่วมกันใช้ถุงผ้าแทนการใช้ถุงพลาสติก ใช้กระบอกน้ําส่วนตัวแทนแก้วพลาสติก แยกขยะก่อนทิ้ง เป็นเรื่องง่ายๆ ที่ทุกคนสามารถทําได้ ทําเป็นกิจวัตรนิสัย และช่วยกันส่งต่อความรู้นําไปเผยแพร่ให้ญาติ พี่น้อง เพื่อนๆ และประชาชนทั่วไปได้ทราบ” นายแพทย์สุขุม กล่าว
ทั้งนี้ กระทรวงสาธารณสุขมีนโยบายตั้งแต่ 1 ตุลาคม 2561 ให้โรงพยาบาลในสังกัดทุกแห่ง รณรงค์ใช้ถุงผ้าใส่ยาให้ผู้ป่วยแทนการใช้ถุงหิ้วพลาสติก และขอความร่วมมือผู้ป่วย ประชาชนนําถุงผ้ามาใส่ยาเมื่อมารับบริการที่โรงพยาบาลทุกครั้ง เพื่อลดการใช้พลาสติก ลดภาวะโลกร้อน ตามนโยบายโรงพยาบาลเป็นมิตรกับสิ่งแวดล้อม (GREEN & CLEAN Hospital) ที่เน้นการบริหารจัดการสิ่งแวดล้อมภายในโรงพยาบาล ไม่ให้ส่งผลกระทบต่อชุมชนและโลก
**************************************** 5 มีนาคม 2562
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารสำนักงานปลัดกระทรวงอุตสาหกรรมพร้อมเร่งผลักดันให้นำระบบไอทีมาใช้ในการปฏิบัติงาน
วันพุธที่ 20 พฤศจิกายน 2562
ปลัดกอบชัยฯ เป็นประธานการประชุมผู้บริหารสํานักงานปลัดกระทรวงอุตสาหกรรมพร้อมเร่งผลักดันให้นําระบบไอทีมาใช้ในการปฏิบัติงาน
นายกอบชัย สังสิทธิสวัสดิ์  ปลัดกระทรวงอุตสาหกรรม เป็นประธานการประชุมผู้อํานวยการกองของสํานักงานปลัดกระทรวงอุตสาหกรรม (สปอ.) ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
วันที่ (19 พฤศจิกายน 2562) เวลา 15.00 น. นายกอบชัย สังสิทธิสวัสดิ์ ปลัดกระทรวงอุตสาหกรรมและนางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม เป็นประธานการประชุมผู้อํานวยการกองของสํานักงานปลัดกระทรวงอุตสาหกรรม (สปอ.)ซึ่งหน่วยงานต่างๆ ได้นําเสนอโครงสร้าง บทบาทอํานาจหน้าที่ การดําเนินงานของแต่ละหน่วยงาน และปลัดกระทรวงอุตสาหกรรมได้มอบนโยบายให้ทุกหน่วยงานเร่งผลักดันให้มีการนําระบบไอทีมาใช้ในการปฏิบัติงาน ทั้งนี้ เพื่อให้การดําเนินงานเป็นไปอย่างรวดเร็วและมีประสิทธิภาพมากยิ่งขึ้น ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี 13 มีนาคม 2561
วันพุธที่ 14 มีนาคม 2561
สรุปข่าวการประชุมคณะรัฐมนตรี 13 มีนาคม 2561
วันนี้ (13 มีนาคม 2561)  เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รมว.ทส ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
วันศุกร์ที่ 26 กรกฎาคม 2562
รมว.ทส ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
รมว.ทส ร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562
วันที่ 24 กรกฎาคม 2562 เวลา 08.15 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าร่วมพิธีทางศาสนามหามงคล 5 ศาสนา เนื่องในโอกาสวันเฉลิมพระชนมพรรษา 28 กรกฎาคม 2562 ซึ่งรัฐบาลได้จัดพิธีทางศาสนามหามงคล 5 ศาสนาขึ้น เพื่อถวายเป็นพระราชกุศล เนื่องในโอกาสวันเฉลิมพระชนมพรรษา 28 กรกฎาคม 2562 โดยมี พลเอก ประยุทธ์ จันทร์โอชา นายกรัฐมนตรี พร้อมด้วยนางนราพร จันทร์โอชา ภริยา เป็นประธานในพิธีฯ และมีผู้นํา ผู้ประกอบพิธีทางศาสนา คณะรัฐมนตรีและคู่สมรส ประธานสภาผู้แทนราษฎร ประธานวุฒิสภา ประธานศาลฎีกา ประธานศาลรัฐธรรมนูญ ประธานศาลปกครองสูงสุด ประธานองค์กรตามรัฐธรรมนูญ ผู้บัญชาการเหล่าทัพและผู้บัญชาการตํารวจแห่งชาติ ผู้แทนข้าราชการทุกหมู่เหล่า และผู้ที่เกี่ยวข้องเข้าร่วมพิธี ณ ตึกภักดีบดินทร์ ทําเนียบรัฐบาล
ทั้งนี้ พิธีทางศาสนา 5 ศาสนา ประกอบด้วย พิธีเจริญพระพุทธมนต์ถวายพระราชกุศล โดยมีสมเด็จพระพุฒาจารย์ วัดไตรมิตรวิทยาราม เป็นผู้นําประกอบพิธีศาสนาพุทธ นายวุฒิ ฐิตะลักขณะ ผู้แทนจุฬาราชมนตรี ประกอบพิธีดุอาอ์ขอพร (ศาสนาอิสลาม) บาทหลวงเสนอ ดําเนินสดวก สภาประมุขบาทหลวงโรมันคาทอลิกแห่งประเทศไทย อธิษฐานภาวนาขอพร (ศาสนาคริสต์) พระครูสุริยาเทเวศร์ สํานักพราหมณ์พระราชครู ในสํานักพระราชวัง สวดมนต์ถวายพระพร (ศาสนาพราหมณ์–ฮินดู) และพิธีสวดอัรดาสขอพรจากพระศาสดา โดย Mr.Satpal Singh สมาคมศรีคุรุสิงห์สภา เป็นผู้นําสวดของศาสนาซิกข์
รัฐบาลไทย-ข่าวทำเนียบรัฐบาล-ประกันสังคมพร้อมดูแลผู้ประกันตน ที่ได้รับผลกระทบจากการชุมนุมทางการเมืองปี 53 อย่างเต็มที่
วันอังคารที่ 30 มกราคม 2561
ประกันสังคมพร้อมดูแลผู้ประกันตน ที่ได้รับผลกระทบจากการชุมนุมทางการเมืองปี 53 อย่างเต็มที่
สํานักงานประกันสังคมชี้แจง ประกันสังคมพร้อมดูแลผู้ประกันตนที่ได้รับผลกระทบจากการชุมนุมทางการเมือง ปี 53 อย่างเต็มที่
จากกรณีที่สื่อออนไลน์เสนอข่าวมีผู้ได้รับผลกระทบจากการยกเลิกเงินช่วยเหลือเยียวยาผู้ชุมนุมทางการเมืองเมื่อปี 2553 โดยถูกกระสุนลูกหลงที่หัวไหล่ด้านขวาเฉี่ยวเส้นประสาท ภายหลังได้รับเงินช่วยเหลือเยียวยาผู้ชุมนุมทางการเมืองมาจ่ายค่ายา ซึ่งเงินที่ได้รับมาเพื่อเป็นค่าใช้จ่ายยานอกบัญชีตอนนี้หมดไปแล้ว จึงใช้สิทธิบัตรทองอยู่ที่ ร.พ.พระมงกุฎเกล้าฯ แต่เบิกยานอกบัญชีไม่ได้ จากนั้นได้ใช้สิทธิประกันสังคม แต่โรงพยาบาลที่ตนสังกัดไม่มีแพทย์รักษาอาการได้ ต้องรอส่งตัวไปโรงพยาบาลอื่น เจ้าตัวเปิดเผยว่าได้ประสานไปยังหน่วยงานที่รับผิดชอบ แต่ยังไม่ได้รับการช่วยเหลือ ซึ่งเหลือทางเลือกสุดท้ายแล้วคือการยื่นฎีกานั้น
นายสุรเดช วลีอิทธิกุล เลขาธิการสํานักงานประกันสังคม กล่าวว่า หากผู้เสียหายเป็นผู้ประกันตนสามารถเข้ารับการรักษาพยาบาลตามบัตรรับรองสิทธิการรักษาพยาบาลโดยไม่เสียค่าใช้จ่าย ซึ่งหากโรงพยาบาลที่เลือกไม่สามารถรักษาได้ต้องส่งต่อไปรักษาในโรงพยาบาลที่มีศักยภาพสูงกว่า สําหรับการรักษาพยาบาลนั้นสามารถใช้ยาในบัญชียาหลักแห่งชาติและยานอกบัญชียาหลักแห่งชาติได้หากแพทย์ผู้ทําการรักษาเห็นว่ามีความจําเป็นต้องใช้
อย่างไรก็ตามหากโรงพยาบาลรักษาไม่ได้แล้วไม่ส่งต่อ หรือหากผู้ประกันตนหรือญาติมีข้อขัดข้องสามารถแจ้งสายด่วนประกันสังคม โทร 1506 ให้บริการตลอด 24 ชั่วโมง สํานักงานประกันสังคมจะติดตามแก้ไขปัญหาให้อย่างเต็มที่ โดยผู้ประกันตนหรือญาติสามารถติดตามความคืบหน้าได้ด้วย
-------------------------
รัฐบาลไทย-ข่าวทำเนียบรัฐบาล-ครม.เห็นชอบแก้ไข พ.ร.บ.ระเบียบข้าราชการพลเรือนในสถาบันอุดมศึกษา เพื่อเยียวยาปรับเงินเดือนให้ข้าราชการพลเรือนในสถาบันอุดมศึกษา ร้อยละ 8
วันพุธที่ 30 พฤษภาคม 2561
ครม.เห็นชอบแก้ไข พ.ร.บ.ระเบียบข้าราชการพลเรือนในสถาบันอุดมศึกษา เพื่อเยียวยาปรับเงินเดือนให้ข้าราชการพลเรือนในสถาบันอุดมศึกษา ร้อยละ 8
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ เปิดเผยภายหลังการประชุมคณะรัฐมนตรี (ครม.) เมื่อวันที่ 28 พฤษภาคม 2561 ว่า ครม.เห็นชอบการแก้ไขร่างพระราชบัญญัติระเบียบข้าราชการพลเรือนในสถาบันอุดมศึกษา
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการเปิดเผยภายหลังการประชุมคณะรัฐมนตรี (ครม.) เมื่อวันที่ 28 พฤษภาคม2561ว่า ครม.เห็นชอบการแก้ไขร่างพระราชบัญญัติระเบียบข้าราชการพลเรือนในสถาบันอุดมศึกษา เพื่อเปิดโอกาสให้ ก.พ.อ. สามารถเสนอ ครม. เรื่องการเยียวยาให้ข้าราชการพลเรือนในสถาบันอุดมศึกษาได้รับเงินเดือนหรือเงินประจําตําแหน่งที่เหมาะสมและเป็นธรรมได้
นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการกล่าวว่าครม. มีมติอนุมัติหลักการร่างพระราชบัญญัติระเบียบข้าราชการพลเรือนในสถาบันอุดมศึกษา (ฉบับที่ ..) พ.ศ. .... ตามที่กระทรวงศึกษาธิการเสนอ และให้ส่งสํานักงานคณะกรรมการกฤษฎีกาตรวจพิจารณา โดยให้รับความเห็นของสํานักงาน ก.พ. และสํานักงาน ก.พ.ร. ไปประกอบการพิจารณาด้วย แล้วส่งให้คณะกรรมการประสานงานสภานิติบัญญัติแห่งชาติ (สนช.) พิจารณา ก่อนเสนอสภานิติบัญญัติแห่งชาติต่อไป
สาระสําคัญของร่างพระราชบัญญัติคือ
1. กําหนดให้ในกรณีที่มีเหตุผลและความจําเป็นก.พ.อ. อาจกําหนดให้ข้าราชการพลเรือนในสถาบันอุดมศึกษาได้รับการเยียวยาโดยให้ได้รับเงินเดือนหรือเงินประจําตําแหน่งตามที่เห็นสมควร
2. กําหนดให้กรณีที่ ก.พ.อ. เยียวยาข้าราชการพลเรือนในสถาบันอุดมศึกษาในครั้งแรกให้คํานึงถึงเงินเดือนหรือเงินประจําตําแหน่งของข้าราชการพลเรือนประเภทอื่นในสถานศึกษาประกอบด้วย
ศาสตราจารย์คลินิก นพ.อุดม คชินทร รัฐมนตรีช่วยว่าการกระทรวงศึกษาธิการกล่าวว่า ปัญหาดังกล่าว เกิดจากความเหลื่อมล้ําเรื่องเงินเดือนคณาจารย์ในมหาวิทยาลัย ซึ่งได้รับเงินเดือนน้อยกว่าข้าราชการครูสังกัดสํานักงานคณะกรรมการการศึกษาขั้นพื้นฐานร้อยละ 8กลุ่มอาจารย์ได้เรียกร้องให้มีการแก้ไขกฎหมายดังกล่าวมาเป็นเวลานาน
ซึ่งหลังจากกฎหมายผ่านการพิจารณาจาก สนช.แล้ว ก.พ.อ. จะดําเนินการพิจารณาเยียวยาปรับเงินเดือนให้แก่ข้าราชการพลเรือนในสถาบันอุดมศึกษา จํานวนร้อยละ 8 ซึ่งคาดว่ามีประมาณพันกว่าคน ส่วนใหญ่อยู่ในสังกัดมหาวิทยาลัยราชภัฏ มหาวิทยาลัยเทคโนโลยีราชมงคล และมหาวิทยาลัยกลุ่มเก่าบางส่วน ภายในสิ้นปี 2561 คาดว่าจะเยียวยาได้อย่างครบถ้วน สําหรับกลุ่มที่เกษียณอายุราชการไปแล้ว ทางสํานักงบประมาณจะเป็นผู้ดําเนินการต่อไป
Written byบัลลังก์ โรหิตเสถียร
Photoกิตติกร แซ่หมู่
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดการประชุม “OECD Southeast Asia Regional Forum 2017”
วันจันทร์ที่ 28 สิงหาคม 2560
รมว.ดิจิทัลฯ เปิดการประชุม “OECD Southeast Asia Regional Forum 2017”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวเปิดการประชุม “OECD Southeast Asia Regional Forum 2017” พร้อมทั้งร่วมอภิปรายในการประชุมวาระที่ 1 (Overview of Opportunities and Challenges of Digital Transformation in Southeast Asia) ซึ่งกระทรวงการต่างประเทศ และองค์การเพื่อความร่วมมือทางเศรษฐกิจและการพัฒนา (Organization for Economic Co-operation and Development : OEDC) จัดขึ้น โดยการประชุมดังกล่าว เป็นเวทีที่เปิดโอกาสให้ผู้เข้าร่วมประชุมฯ ได้ร่วมรับฟังความคิดเห็นพร้อมเสนอแนะในประเด็นที่เป็นโอกาสและความท้าทายต่อการรวมตัวของกลุ่มประเทศอาเซียนจากผู้แทนของภาคส่วนต่างๆ ทั้งภาครัฐ เอกชน วิชาการ ประชาสังคม และองค์กรระหว่างประเทศในภูมิภาคอาเซียน ทั้งนี้ สําหรับเนื้อหาของการประชุมฯครั้งนี้ ครอบคลุมถึงเรื่องผลกระทบของเศรษฐกิจต่อการเจริญเติบโตของประเทศในอาเซียน และบทบาทของ OECD ที่จะสนับสนุนการรับมือการปฏิรูปด้านดิจิทัลในภูมิภาคเอเชียตะวันออกเฉียงใต้ เมื่อวันที่ 24 สิงหาคม 2560 ณ ห้องบอลรูม โรงแรมอนันตรา สยาม ถนนราชดําริ กรุงเทพฯ
*************************
รัฐบาลไทย-ข่าวทำเนียบรัฐบาล-กรมธุรกิจพลังงานชี้แจง ปัญหาการขายน้ำมันผิดกฎหมายในพื้นที่ อ.สะเดา จ.สงขลา
วันพฤหัสบดีที่ 22 มีนาคม 2561
กรมธุรกิจพลังงานชี้แจง ปัญหาการขายน้ํามันผิดกฎหมายในพื้นที่ อ.สะเดา จ.สงขลา
กรมธุรกิจพลังงานเตรียมเร่งส่งหน่วย Mobile Lab ลงพื้นที่ตรวจสอบคุณภาพน้ํามันเชื้อเพลิง ร่วมกับ ศปนม. สํานักงานตํารวจแห่งชาติ
วันที่ 18 มีนาคม 2561 นายวิฑูรย์ กุลเจริญวิรัตน์ อธิบดีกรมธุรกิจพลังงาน กระทรวงพลังงาน ชี้แจงประเด็นปัญหาการขายน้ํามันผิดกฎหมายในพื่นที่ อําเภอสะเดา จังหวัดสงขลา ตามที่ผู้สื่อข่าวรายงานว่ามีปั๊มหลอดขายน้ํามันผิดกฎหมาย และน้ํามันผิดกฎหมายบรรจุแกลลอนจําหน่ายอย่างเปิดเผยเป็นจํานวนมากในพื่นที่ อําเภอสะเดา จังหวัดสงขลา ซึ่งเปิดขายตลอด 24 ชั่วโมง ในราคาถูกกว่าท้องตลาด โดยจําหน่ายน้ํามันเบนซิน ราคาลิตรละ 25 บาท และน้ํามันดีเซลราคาลิตรละ 22 บาท เท่านั้น ขณะที่น้ํามันแก๊สโซฮอล์ 95 จําหน่ายในปั๊มน้ํามันที่ถูกกฎหมาย เสียภาษีให้รัฐขายในราคาลิตรละ 27.90 บาท ส่วนดีเซลราคาลิตรละ 27 บาท
กรมธุรกิจพลังงาน นั้น
กระทรวงพลังงาน ขอชี้แจงว่า จากกรณีดังกล่าว กรมธุรกิจพลังงาน กระทรวงพลังงาน จะเร่งส่งหน่วยตรวจสอบคุณภาพน้ํามันเชื้อเพลิงเคลื่อนที่ (Mobile Lab) ลงพื้นที่ตรวจสอบคุณภาพน้ํามันเชื้อเพลิง ร่วมกับ ศูนย์ปราบปรามการกระทําความผิดเกี่ยวกับน้ํามันเชื้อเพลิง (ศปนม) สํานักงานตํารวจแห่งชาติ
----------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 27 พฤษภาคม 2563
วันพุธที่ 27 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 27 พฤษภาคม 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่27 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 2 ราย รวมผู้ป่วยกลับบ้านสะสม 2,931 ราย หรือคิดเป็นร้อยละ 95.97 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 66 ราย หรือร้อยละ 2.16 ของผู้ป่วยทั้งหมด มีผู้ติดเชื้อรายใหม่เพิ่ม 9 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากซาอุดิอาระเบีย 6 ราย สหรัฐอเมริกา 2 ราย และกาตาร์ 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,054 ราย
รัฐบาลได้มอบหมายให้กระทรวงสาธารณสุขและหน่วยงานที่เกี่ยวข้อง อาทิ กระทรวงการต่างประเทศ กระทรวงมหาดไทย กระทรวงกลาโหม เป็นต้น จัดสถานที่และมาตรการรองรับผู้ที่เดินทางกลับจากต่างประเทศเพื่อป้องกันการนําเชื้อจากต่างประเทศเข้ามาแพร่สู่คนในประเทศ โดยทําการคัดกรองผู้เดินทางตั้งแต่สนามบินและด่านชายแดนต่างๆ ตามหลักเกณฑ์ที่กรมควบคุมโรคกําหนดอย่างเคร่งครัด หากมีอาการเข้าเกณฑ์สอบสวนโรค (PUI) เช่น มีไข้ ไอ อาการระบบทางเดินหายใจจะถูกส่งไปโรงพยาบาลที่กําหนดไว้ ส่วนผู้ที่ไม่มีอาการจะถูกส่งตัวไปยังสถานที่เฝ้าระวังกักที่รัฐจัดให้ (State Quarantine) เพื่อเฝ้าระวังติดตามอาการจนครบ 14 วัน สําหรับการเก็บตัวอย่างทางเดินหายใจส่งตรวจทางห้องปฏิบัติการ เพื่อหาเชื้อโควิด 19 กําหนด 2 ครั้ง โดยครั้งที่ 1 ประมาณวันที่ 3 – 5 และครั้งที่ 2 ประมาณวันที่ 11 – 13 ของการกักตัว หากผู้เข้ารับการกักตัวมีอาการไข้ ไอ มีน้ํามูก เจ็บคอ หอบเหนื่อย หรือคัดกรองพบการติดเชื้อ จะถูกส่งไปยังสถานพยาบาลที่กระทรวงสาธารณสุขกําหนด เพื่อเข้ารับการรักษาทันทีเพื่อป้องกันการแพร่เชื้อในชุมชน
จากข้อมูลผู้ที่เดินทางเข้าประเทศและเข้ารับการเฝ้าระวังกักกันในสถานที่รัฐจัดให้ทั้งในส่วนกลางและต่างจังหวัด ตั้งแต่เดือนกุมภาพันธ์ ถึง 27 พฤษภาคม 2563 มีผู้เข้ารับการเฝ้าระวังกักตัวทั้งหมด 26,752 ราย ในจํานวนนี้เป็นคนไทย 20,259 ราย พบผู้ติดเชื้อรวม 117 ราย โดยเป็นผู้ที่เดินทางมาจาก 18 ประเทศ ส่วนใหญ่เดินทางมาจากประเทศอินโดนีเซีย ปากีสถาน ซาอุดีอาระเบีย
สําหรับในวันนี้ (27 พฤษภาคม 2563) จะมีเที่ยวบินนําคนไทยจาก ประเทศเนเธอร์แลนด์ แคนาดา อินโดนีเซีย และฮ่องกง กลับเข้าประเทศ รวมจํานวน 401 ราย
****************************** 27 พฤษภาคม2563
รัฐบาลไทย-ข่าวทำเนียบรัฐบาล-ครม.อนุมัติหลักการร่าง พรบ. มาตรการภาษีเพื่อสนับสนุนการบริจาคให้แก่พรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
วันจันทร์ที่ 26 พฤศจิกายน 2561
ครม.อนุมัติหลักการร่าง พรบ. มาตรการภาษีเพื่อสนับสนุนการบริจาคให้แก่พรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
ครม.อนุมัติหลักการร่าง พรบ. มาตรการภาษีเพื่อสนับสนุนการบริจาคให้แก่พรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560
วันนี้ (26 พ.ย.61) เวลา 15.00 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) นายพุทธิพงษ์ ปุณณกันต์ รองเลขาธิการนายกรัฐมนตรี ฝ่ายการเมือง ปฏิบัติหน้าที่โฆษกประจําสํานักนายกรัฐมนตรีว่าเปิดเผยว่า ที่ ประชุม ครม.อนุมัติหลักการร่างพระราชบัญญัติแก้ไขเพิ่มเติมประมวลรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการบริจาคให้แก่พรรคการเมืองตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560) โดยมีสาระสําคัญ ดังนี้
1. กําหนดให้บุคคลธรรมดาผู้มีสัญชาติไทยที่บริจาคเงินให้พรรคการเมือง หรือให้การสนับสนุนเงิน หรือทรัพย์สินจากการจัดกิจกรรมระดมทุนของพรรคการเมือง สามารถนําไปหักลดหย่อนในการคํานวณเงินได้สุทธิเพื่อเสียภาษีเงินได้บุคคลธรรมดาได้ตามจํานวนที่บริจาค แต่รวมกันแล้วไม่เกิน 10,000 บาท ในปีภาษีนั้น ทั้งนี้ ให้มีผลใช้บังคับสําหรับเงินได้พึงประเมินประจําปี พ.ศ. 2561 ที่จะต้องยื่นรายการในปี พ.ศ. 2562 เป็นต้นไป
และ 2. กําหนดให้บริษัทหรือห้างหุ้นส่วนนิติบุคคลที่บริจาคเงินให้พรรคการเมือง หรือให้การสนับสนุนเงิน ทรัพย์สิน หรือประโยชน์อื่นใดในการจัดกิจกรรมระดมทุนของพรรคการเมือง สามารถนําเงิน ทรัพย์สิน หรือประโยชน์อื่นใดที่บริจาค ไปหักรายจ่ายในการคํานวณกําไรสุทธิเพื่อเสียภาษีเงินได้นิติบุคคลได้ตามจํานวนที่บริจาคแต่รวมกันแล้วไม่เกิน 50,000 บาท ในรอบระยะเวลาบัญชี ทั้งนี้ ให้มีผลใช้บังคับสําหรับรอบระยะเวลาบัญชีเริ่มในหรือหลังวันที่ 1 มกราคม 25561 เป็นต้นไป
พร้อมกันนี้ โฆษกประจําสํานักนายกรัฐมนตรีกล่าวยืนยันว่า หลักการร่างพระราชบัญญัติดังกล่าว จะเป็นช่วยสนับสนุนการดําเนินกิจการของพรรคการเมืองอย่างเปิดเผย เสริมสร้างความเข้มแข็งให้กับระบบพรรคการเมืองในประเทศ ซึ่งเป็นกลุ่มตัวแทนของภาคประชาชน ในการทําหน้าที่ตามหลักการปกครองในระบบประชาธิปไตยต่อไป โดยในวันที่ 7 ธันวาคม นี้ นายกรัฐมนตรีจะมีการเชิญพรรคการเมืองมาพูดคุย ทําความเข้าใจในเรื่องการเลือกตั้ง ส่วนในเรื่องการพิจารณาปลดล็อคพรรคการเมืองนั้น คสช.จะพิจารณาอีกครั้ง
--------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยมพร้อมให้กำลังใจแก่บุคลากร เจ้าหน้าที่ พร้อมบรรยายพิเศษ  “กำเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
วันศุกร์ที่ 20 เมษายน 2561
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เจ้าหน้าที่ พร้อมบรรยายพิเศษ  “กําเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
ม.ล.ปนัดดาฯ ตรวจเยี่ยมพร้อมให้กําลังใจแก่บุคลากร เจ้าหน้าที่ พร้อมบรรยายพิเศษ  “กําเนิดไทยและสังคมคุณธรรม” แก่เด็กและเยาวชนในสถานพินิจฯ อุดรธานี
เมื่อวันพฤหัสบดีที่ ๑๙ เมษายน ๒๕๖๑ เวลา ๐๙.๓๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยมและให้กําลังใจในการปฏิบัติหน้าที่แคณะผู้บริหาร ครูอาจารย์ นักสังคมสงเคราะห์ และฝ่ายปกครอง
พร้อมทั้งปฏิบัติหน้าที่เป็นครูพิเศษบรรยายในวิชา “กําเนิดไทยและสังคมคุณธรรม”' แก่เด็กและเยาวชน
ของสถานพินิจและคุ้มครองเด็กและเยาวชนจังหวัดอุดรธานี ณ สถานพินิจและคุ้มครองเด็กและเยาวชน
จังหวัดอุดรธานี อําเภอเมือง จังหวัดอุดรธานี
ม.ล.ปนัดดาฯ กล่าวว่า “การดําเนินการของสถานพินิจฯ แห่งนี้ นอกจากจะดําเนินการตามคําสั่งของศาล
และนโยบายของกรมพินิจและคุ้มครองเด็กและเยาวชน กระทรวงยุติธรรมแล้ว
ยังมีแนวทางการทํางานและกิจกรรมต่างๆ ที่มีส่วนสําคัญในการอบรมกล่อมเกลาเด็กและเยาวชน อันได้แก่ :
๑. การฝึกทําสบู่จากกากกาแฟเด็กดีสถานพินิจฯ อุดรธานี เพื่อต้องการฝึกทักษะวิชาชีพเด็กและเยาวชน
โดยใช้ของที่มีอยู่ เช่น กากกาแฟสดเพื่อลดต้นทุนการผลิต และสามารถสร้างรายได้ให้กับตนเองได้
ภายหลังการปล่อยตัวแล้ว โดยยึดถือปรัชญาเศรษฐกิจพอเพียงเป็นหัวใจในการครองตน
๒. ข้าวโพดคั่ว ฝึกทักษะวิชาชีพให้เยาวชนโดยใช้อุปกรณ์ที่มีในครัวเรือนไม่ต้องหาซื้อ
และต้นทุนต่ํา สามารถจําหน่ายได้ง่าย
๓. สถานพินิจฯ อุดรธานี เน้นให้ความสําคัญกับเรื่องกีฬา ด้วยกีฬาสร้างระเบียบวินัย
และความรู้รักสามัคคี ได้รับรางวัลชนะเลิศกีฬาฟุตบอลสถานพินิจและคุ้มครองเด็กและเยาวชนทั่วประเทศ
เช้าวันนี้ ลูกหลานสถานพินิจและคุ้มครองเด็กและเยาวชนจังหวัดอุดรธานี มีความสนใจ
ในการตั้งคําถามและตอบคําถามในวิชาที่ได้มีการถกแถลง ซึ่ง ม.ล.ปนัดดาฯ ในฐานะครูพิเศษประจําวัน
ได้กล่าวชื่นชมกระบวนการมีส่วนร่วมของลูกหลานสถานพินิจฯ ทุกคน โดยกล่าวว่า
“ความกล้าในการแสดงออกของลูกหลานที่ได้แลเห็นวันนี้ แสดงถึงความมุ่งมั่นตั้งใจที่แต่ละคน
มีความเพียรพยายามที่จะหาวิชาความรู้ ความมุ่งมั่นที่จะเป็นคนดีของสังคมและชาติบ้านเมือง
เป็นความภูมิใจของครอบครัว ความกล้ามีไว้เพื่อให้กระทําในสิ่งที่ถูกต้องตามครรลองคลองธรรม
หาใช่เพื่อกระทําความไม่ดี ขัดต่อกฎระเบียบของแผ่นดิน
ผมมีความยินดีที่ได้มาพบปะและพูดคุยกับลูกหลานทุกคน อยากบอกว่า ทุกๆ คน คือ ความหวังของครอบครัว
และของชาติ ต้องไม่ทําให้บุพการีและประชาชนคนไทยผิดหวัง การกระทําที่ผ่านไปถือเป็นอุทาหรณ์สอนใจ
แต่ต้องไม่กระทําผิดซ้ํา ความผิดกับความชั่วไม่เหมือนกัน ความดีความถูกต้องเกิดขึ้นโดยตัวเราเองทั้งสิ้น
อย่าให้ใครผู้ใดมาครอบงําหรือพาเราเดินไปในทางที่ผิดอีกต่อไป”